Donald Trump a povestit ceva despre fostul iubit al Kamalei Harris, dar a confundat persoana
Donald Trump, omul care obișnuia să facă haz de gafele repetate ale președintelui Joe Biden, retras din cursă în fața îngrijorărilor legate de capacitățile sale mintale și fizice, a devenit la rândul său victima unei confuzii care va da muniție taberei democrate - se pare că l-a confundat pe fostul primar din San Francisco, și iubit al Kamalei Harris în anii 1990, Willie Brown cu fostul guvernator al Californiei Jerry Brown, relatează AFP preluată de News.ro.